1. godkender det fælles udkast;
2. pålægger sin formand sammen med Rådets formand at undertegne retsakten, jf. EF-traktatens
artikel 254, stk. 1;
3. pålægger sin generalsekretær at undertegne retsakten, efter at det er kontrolleret, at alle procedurer er
behørigt overholdt, og efter aftale med Rådets generalsekretær at foranledige, at den offentliggøres i Den
Europæiske Unions Tidende ;
4. pålægger sin formand at sende denne lovgivningsmæssige beslutning til Rådet og Kommissionen.
P6_TA(2006)0016
Anvendelse af Århus-konventionens bestemmelser ***II
Europa-Parlamentets lovgivningsmæssige beslutning om Rådets fælles holdning med henblik på
vedtagelse af Europa-Parlamentets og Rådets forordning om anvendelse af Århus-konventionens
bestemmelser om adgang til oplysninger, offentlig deltagelse i beslutningsprocesser samt adgang til
klage og domstolsprøvelse på miljøområdet på Fællesskabets institutioner og organer
(6273/2/2005 — C6-0297/2005 — 2003/0242(COD))
(Fælles beslutningsprocedure: andenbehandling)
Europa-Parlamentet,
— der henviser til Rådets fælles holdning (6273/2/2005 - C6-0297/2005),
— der henviser til sin holdning ved førstebehandling (1) til Kommissionens forslag til Europa-Parlamentet
og Rådet (KOM(2003)0622) (2),
— der henviser til EF-traktatens artikel 251, stk. 2,— der henviser til forretningsordenens artikel 62,— der henviser til indstilling ved andenbehandling fra Udvalget om Miljø, Folkesundhed og Fødevaresik-
kerhed (A6-0381/2005),
1. godkender den fælles holdning som ændret;2. pålægger sin formand at sende Parlamentets holdning til Rådet og Kommissionen.
(1) EUT C 103 E af 29.4.2004, s. 612.
(2) Endnu ikke offentliggjort i EUT.
P6_TC2-COD(2003)0242
Europa-Parlamentets holdning fastlagt ved andenbehandlingen den 18. januar 2006 med henblik på
vedtagelse af Europa-Parlamentets og Rådets forordning (EF) nr. …/2006 om anvendelse af Århus-
konventionens bestemmelser om adgang til oplysninger, offentlig deltagelse i beslutningsprocesser
samt adgang til klage og domstolsprøvelse på miljøområdet på Fællesskabets institutioner og
organer
EUROPA-PARLAMENTET OG RÅDET FOR DEN EUROPÆISKE UNION HAR —
— under henvisning til traktaten om oprettelse af Det Europæiske Fællesskab, særlig artikel 175, stk. 1,24.11.2006 C 287 E/165 Den Europæiske Unions Tidende
Onsdag, 18. januar 2006DA
— under henvisning til forslag fra Kommissionen,
— under henvisning til udtalelse fra Det Europæiske Økonomiske og Sociale Udvalg (1),
— efter høring af Regionsudvalget,— efter proceduren i traktatens artikel 251 (
2), og
ud fra følgende betragtninger:
(1) Fællesskabets lovgivning på miljøområdet tager sigte på at bidrage til bl.a. bevarelse, beskyttelse og
forbedring af miljøkvaliteten , fremme af en bæredygtig udvikling og beskyttelse af menneskers
sundhed.
(2) Fællesskabets sjette miljøhandlingsprogram (3) understreger, at det er vigtigt at give offentligheden
tilstrækkelige miljøoplysninger og reelle muligheder for at deltage i beslutningsprocessen påmiljøområdet for derved at fremme ansvarlighed og gennemsigtighed i beslutningsprocessen ogbidrage til offentlighedens bevidsthed om og støtte til de afgørelser, der træffes. Programmettilskynder — ligesom de tidligere programmer (
4) — endvidere til en mere effektiv gennemførelse og
anvendelse af Fællesskabets lovgivning om miljøbeskyttelse, herunder håndhævelse af fællesskabsreg-
lerne og indgreb mod overtrædelser af Fællesskabets miljølovgivning.
(3) Den 25. juni 1998 undertegnede Fællesskabet den af De Forenede Nationers Økonomiske Kommis-
sion for Europa (UNECE) udarbejdede konvention om adgang til oplysninger, offentlig deltagelse i
beslutningsprocesser samt adgang til klage og domstolsprøvelse på miljøområdet (i det følgende
benævnt »Århus-konventionen«). Fællesskabet godkendte Århus-konventionen den 17. februar 2005.Fællesskabsrettens bestemmelser bør bringes i overensstemmelse med konventionen.
(4) Fællesskabet har allerede vedtaget lovgivning, der er i stadig udvikling og bidrager til at nå Århus-
konventionens mål. Der bør træffes foranstaltninger, så konventionens krav kommer til at gælde for
Fællesskabets institutioner og organer.
(5) Det er hensigtsmæssigt at behandle Århus-konventionens tre søjler — adgang til oplysninger,
offentlig deltagelse i beslutningsprocesser og adgang til klage og domstolsprøvelse på miljøområdet
— i én enkelt retsakt og fastsætte fælles bestemmelser vedrørende mål og definitioner. Dette bidrager
til at rationalisere lovgivningen og øge gennemsigtigheden af de gennemførelsesforanstaltninger, dertræffes med hensyn til Fællesskabets institutioner og organer.
(6) Som generelt princip gælder de rettigheder, som Århus-konventionens tre søjler sikrer, uden
forskelsbehandling på grundlag af statsborgerskab, nationalitet eller bopæl/hjemsted.24.11.2006 C 287 E/166 Den Europæiske Unions Tidende
Onsdag, 18. januar 2006DA
(1) EUT C 117 af 30.4.2004, s. 52.
(2) Europa-Parlamentets holdning af31.3.2004 ( EUT C 103 E af 29.4.2004, s. 612), Rådets fælles holdning af 18.7.2005
(EUT C 264 E af 25.10.2005, s. 18) og Europa-Parlamentets holdning af 18.1.2006.
(3) Europa-Parlamentets og Rådets afgørelse nr. 1600/2002/EF af 22. juli 2002 om fastlæggelse af Fællesskabets sjette
miljøhandlingsprogram (EFT L 242 af 10.9.2002, s. 1).
(4) Fællesskabets fjerde miljøhandlingsprogram (EFT C 328 af 7.12.1987, s. 1) og Fællesskabets femte miljøhandlingspro-
gram (EFT C 138 af 17.5.1993, s. 1).
(7) I Århus-konventionen defineres offentlige myndigheder bredt, idet det grundlæggende begreb er, at
enkeltpersoner og disses organisationer bør have rettigheder i alle tilfælde, hvor der udøves offentlig
myndighed. Det er derfor nødvendigt, at de fællesskabsinstitutioner og -organer, som denne forord-ning omfatter, defineres på samme brede og funktionelle måde. I overensstemmelse med Århus-konventionen kan Fællesskabets institutioner og organer udelukkes fra konventionens anvendelses-område, når de handler som dømmende eller lovgivende myndighed. For at sikre overensstemmelse
med Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i
Europa-Parlamentets, Rådets og Kommissionens dokumenter (
1) bør bestemmelserne om adgang til
miljøoplysninger dog gælde for Fællesskabets institutioner og organer, når disse handler somlovgivende myndighed.
(8) Definitionen af miljøoplysninger i denne forordning omfatter oplysninger i enhver form om miljøets
tilstand. Denne definition er afstemt med definitionen i Europa-Parlamentets og Rådets direktiv
2003/4/EF af 28. januar 2003 om offentlig adgang til miljøoplysninger (
2)og omfatter oplysninger
om status over udviklingen i procedurer for overtrædelse af fællesskabslovgivningen. Definitionen
af »dokument« i forordning (EF) nr. 1049/2001 omfatter miljøoplysninger som defineret inærværende forordning.
(9) Det er hensigtsmæssigt, at denne forordning indeholder en definition af planer og programmer, der
tager højde for bestemmelserne i Århus-konventionen, i overensstemmelse med den fremgangsmåde,der følges i forbindelse med medlemsstaternes forpligtelser i henhold til gældende fællesskabsret.Planer og programmer på miljøområdet bør defineres i forhold til deres bidrag til opfyldelsen af eller
deres forventede betydelige indvirkning på opfyldelsen af målene og prioriteringerne for Fællesska-
bets miljøpolitik. Fællesskabets sjette miljøhandlingsprogram opstiller målene for Fællesskabetsmiljøpolitik og foranstaltninger til opfyldelse af disse mål for en tiårig periode fra den 22. juli 2002.Når nævnte program udløber, bør et efterfølgende miljøhandlingsprogram vedtages.
(10) Miljølovgivningen er i stadig udvikling, og definitionen af miljølovgivning bør derfor henvise til
målene for Fællesskabets politik på miljøområdet som fastsat i traktaten.
(11) Individuelle forvaltningsakter bør kunne underkastes intern prøvelse, hvis de har bindende og
ekstern virkning. Tilsvarende bør administrative undladelser kunne underkastes prøvelse, hvis der ihenhold til miljølovgivningen er pligt til at udstede en forvaltningsakt. Da forvaltningsakter udstedt
af fællesskabsinstitutioner eller -organer , der handler som dømmende eller lovgivende myndighed, kan
udelukkes fra denne forordning, bør det samme være tilfældet for andre undersøgelsesprocedurer,hvor fællesskabsinstitutionen eller -organet handler som administrativ prøvelsesinstans i henhold tiltraktatens bestemmelser.
(12) Århus-konventionen indeholder krav om offentlighedens adgang til miljøoplysninger, enten på
anmodning eller gennem aktiv formidling ved de myndigheder, der er omfattet af konventionen.Forordning (EF) nr. 1049/2001 finder anvendelse på Europa-Parlamentet, Rådet og Kommissionensamt på agenturer og lignende organer, der er oprettet ved en fællesskabsretsakt. Der opstilles heriregler for disse institutioner, der i vid udstrækning stemmer overens med Århus-konventionens
bestemmelser. Det er nødvendigt at udvide anvendelsen af forordning (EF) nr. 1049/2001 til at
omfatte alle andre fællesskabsinstitutioner og -organer.
(13) Når Århus-konventionen indeholder bestemmelser, der ikke helt eller delvis genfindes i forordning
(EF) nr. 1049/2001, må dette afhjælpes i nærværende forordning, navnlig for så vidt angårindsamling og formidling af miljøoplysninger.24.11.2006 C 287 E/167 Den Europæiske Unions Tidende
Onsdag, 18. januar 2006DA
(1) EFT L 145 af 31.5.2001, s. 43.
(2) EFT L 41 af 14.2.2003, s. 26.
(14) Hvis offentlighedens ret til adgang til miljøoplysninger skal være reel, er det afgørende, at miljø-
oplysningerne er af god kvalitet. Der bør derfor indføres regler, der forpligter fællesskabsinstitutioner
og -organer til at sikre en sådan kvalitet.
(15) For så vidt angår undtagelser fra reglerne om adgang til miljøoplysninger bør de relevante
bestemmelser i direktiv 2003/4/EF også finde anvendelse på Fællesskabets institutioner og
organer . Grundene til afslag for så vidt angår adgang til miljøoplysninger bør fortolkes restriktivt,
idet der tages hensyn til den offentlige interesse, der tilgodeses ved oplysningernes udbredelse, og til,hvorvidt de oplysninger, der anmodes om, vedrører emissioner til miljøet.
(16) Ved Europa-Parlamentets og Rådets beslutning nr. 2119/98/EF af 24. september 1998 om oprettelse
af et net til epidemiologisk overvågning af og kontrol med overførbare sygdomme i Fællesskabet (
1)
er der allerede oprettet et net på fællesskabsplan til fremme af samarbejde og samordning mellemmedlemsstaterne med bistand fra Kommissionen med henblik på bedre forebyggelse af og kontrol iFællesskabet med en række overførbare sygdomme. Ved Europa-Parlamentets og Rådets afgørelsenr. 1786/2002/EF af 23. september 2002 (
2) er der fastlagt et program for Fællesskabets indsats
inden for folkesundhed, som supplerer de nationale politikker. Dette program sigter bl.a. mod at
højne oplysnings- og vidensniveauet med henblik på at udbygge folkesundheden og forbedre mulig-
hederne for at reagere hurtigt og med en koordineret indsats på sundhedsrisici, og disse mål er klarti overensstemmelse med Århus-konventionens krav. Denne forordning bør derfor ikke berøre beslut-ning nr. 2119/98/EF og afgørelse nr. 1786/2002/EF.
(17) I henhold til Århus-konventionen skal parterne fastsætte foranstaltninger med henblik på offentlighe-
dens deltagelse ved udarbejdelsen af planer og programmer på miljøområdet. Sådanne foranstalt-ninger skal omfatte rimelige tidsfrister for underretning af offentligheden om den pågældende beslut-ningsproces på miljøområdet. Hvis offentligheden reelt skal kunne deltage, skal deltagelsen finde stedpå et tidligt tidspunkt, hvor alle muligheder står åbne. Når fællesskabsinstitutioner og -organerfastsætter bestemmelser om offentlighedens deltagelse, bør de udpege den del af offentligheden, der
kan deltage.
(18) Århus-konventionens artikel 9, stk. 3, indeholder bestemmelser om adgang til retslige eller andre
prøvelsesprocedurer med henblik på at anfægte private personers og offentlige myndigheders hand-linger og undladelser, der er i strid med lovgivning vedrørende miljøet. Bestemmelser om adgang til
klage og domstolsprøvelse bør være forenelige med traktaten. Det er i denne forbindelse
hensigtsmæssigt, at denne forordning kun regulerer offentlige myndigheders handlinger ogundladelser.
(19) For at sikre tilstrækkelige og effektive retsmidler, herunder retsmidler ved De Europæiske Fællesska-
bers Domstol i henhold til de relevante bestemmelser i traktaten, bør den fællesskabsinstitution eller
det fællesskabsorgan, som har udstedt den anfægtede forvaltningsakt, eller som i tilfælde af enpåstået administrativ undladelse har undladt at handle, have mulighed for på ny at overveje sinafgørelse eller for at handle, hvis der er tale om undladelse.
(20) Ikke-statslige organisationer, der er aktive på miljøbeskyttelsesområdet, og som opfylder visse krite-
rier, der navnlig sikrer, at de er uafhængige , lovlydige organisationer, hvis primære mål er at fremme
miljøbeskyttelse, bør have ret til at anmode om intern prøvelse på fællesskabsplan af forvaltnings-akter, der er udstedt af en fællesskabsinstitution eller et fællesskabsorgan ,eller af sådanne institutioners
eller organers undladelser i henhold til miljølovgivningen med det formål at få institutionen eller organet
til på ny at overveje sagen.24.11.2006 C 287 E/168 Den Europæiske Unions Tidende
Onsdag, 18. januar 2006DA
(1) EFT L 268 af 3.10.1998, s. 1. Senest ændret ved forordning (EF) nr. 1882/2003 (EUT L 284 af 31.10.2003, s. 1).
(2) EFT L 271 af 9.10.2002, s. 1. Ændret ved afgørelse nr. 786/2004/EF (EUT L 138 af 30.4.2004, s. 7).
(21) Hvis tidligere indgivne anmodninger om intern prøvelse ikke har ført til det ønskede resultat, bør
den berørte ikke-statslige organisation kunne anlægge sag ved Domstolen i overensstemmelse med
de relevante bestemmelser i traktaten.
(22) Denne forordning respekterer de grundlæggende rettigheder og de principper, der er anerkendt i
artikel 6 i traktaten om Den Europæiske Union og afspejlet i Den Europæiske Unions charter omgrundlæggende rettigheder, særlig artikel 37 —
UDSTEDT FØLGENDE FORORDNING:
AFSNIT I
GENERELLE BESTEMMELSER
Artikel 1
Formål
1. Denne forordning har til formål at bidrage til opfyldelsen af forpligtelserne i henhold til UNECE-
konventionen om adgang til oplysninger, offentlig deltagelse i beslutningsprocesser samt adgang til klageog domstolsprøvelse på miljøområdet, i det følgende benævnt »Århus-konventionen«, idet den fastsætterregler for, hvordan Århus-konventionens bestemmelser skal anvendes på fællesskabsinstitutioner og
-organer, navnlig ved:
a) at sikre retten til offentlig adgang til miljøoplysninger, som fællesskabsinstitutioner eller -organer
modtager eller tilvejebringer, og som er i sådanne institutioner eller organers besiddelse, og at opstille
de grundlæggende vilkår og betingelser samt konkrete ordninger for udøvelsen af denne ret
b) at sikre, at miljøoplysninger gradvis stilles til rådighed for og formidles til offentligheden med henblik
på at sikre, at miljøoplysninger i videst muligt omfang systematisk stilles til rådighed for og formidles til
offentligheden. Med henblik herpå skal navnlig anvendelsen af computertelekommunikation og/ellerelektronisk teknologi, når en sådan er til rådighed, fremmes
c) at give mulighed for offentlig deltagelse i forbindelse med planer, programmer og politikker på
miljøområdet
d) at give adgang til klage og domstolsprøvelse på miljøområdet på fællesskabsplan på de betingelser, der
fastsættes i denne forordning.
2. Ved anvendelsen af denne forordning bestræber fællesskabsinstitutioner og -organer sig på at yde
offentligheden assistance til og vejledning i at søge adgang til oplysninger, at deltage i beslutningsprocesser
ogat få adgang til domstolsprøvelse på miljøområdet.
Artikel 2
Definitioner
1. I denne forordning forstås ved:
a) »den informationssøgende«: enhver fysisk eller juridisk person, der anmoder om miljøoplysninger
b) »offentligheden«: en eller flere fysiske eller juridiske personer samt foreninger, organisationer eller
grupper bestående af sådanne personer
c) »fællesskabsinstitutioner eller -organer«: offentlige institutioner, organer, kontorer eller agenturer, som er
oprettet ved eller på grundlag af traktaten, medmindre de handler som dømmende eller lovgivende
myndighed. Bestemmelserne i afsnit II gælder dog for fællesskabsinstitutioner eller -organer, der handler
som lovgivende myndighed.24.11.2006 C 287 E/169 Den Europæiske Unions Tidende
Onsdag, 18. januar 2006DA
d) »miljøoplysninger«: alle oplysninger i skriftlig form, i billed- eller lydform eller i elektronisk eller en
hvilken som helst anden fysisk form om:
i) tilstanden i miljøelementer som f.eks. luft og atmosfære, vand, jord, landskaber og naturområder,
herunder vådområder, kyst- og havområder, biologisk mangfoldighed og dennes enkelte bestand-dele, herunder genetisk modificerede organismer, og vekselvirkningen mellem disse elementer
ii) faktorer som f.eks. stoffer, energi, støj, stråling eller affald, herunder radioaktivt affald, emissioner,
udledninger og andre udslip i miljøet, der påvirker eller vil kunne påvirke de i nr. i) nævntemiljøelementer
iii) foranstaltninger (herunder administrative foranstaltninger) såsom politikker, lovgivning, planer,
programmer, miljøaftaler og aktiviteter, der påvirker eller kan påvirke de enkelte i nr. i) og ii)nævnte elementer og faktorer, samt foranstaltninger og aktiviteter, der har til formål at beskyttedisse miljøelementer
iv) rapporter om gennemførelse af miljølovgivningen
v) status over udviklingen i procedurer for overtrædelse af fællesskabslovgivningen
vi)rentabilitetsberegninger og andre økonomiske analyser og forudsætninger, som er anvendt i forbin-
delse med de i nr. iii) nævnte foranstaltninger og aktiviteter, og
vii) menneskers sundheds- og sikkerhedstilstand, herunder, hvor det er relevant, forurening af
fødekæden, menneskers levevilkår, kulturminder og bygningsværker, i det omfang de påvirkes afeller kan påvirkes af de enkelte i nr. i) nævnte miljøelementers tilstand, eller via disse elementer afde i nr. ii) og iii) nævnte forhold
e) »planer og programmer på miljøområdet«: planer og programmer,
i) som udarbejdes , finansieres og i givet fald vedtages af fællesskabsinstitutioner eller -organer
ii) som kræves ifølge love og administrative bestemmelser, og
iii) som bidrager til eller som kan ventes at få betydelig indvirkning på opfyldelsen af Fællesskabets
miljøpolitiske mål, som opstillet i Fællesskabets sjette miljøhandlingsprogram eller i efterfølgendegenerelle miljøhandlingsprogrammer.
Generelle miljøhandlingsprogrammer betragtes også som planer og programmer på miljøområdet.
Denne definition omfatter ikke finans- eller budgetrelaterede planer og programmer, dvs. planer og
programmer, som fastsætter, hvordan bestemte projekter og aktiviteter skal finansieres eller som
vedrører de foreslåede årlige budgetter, og heller ikke fællesskabsinstitutioners eller -organers interne
arbejdsprogrammer eller beredskabsplaner og -programmer, der udelukkende tager sigte på civilbeskyt-telse
f) »miljølovgivning«: fællesskabslovgivning, der uanset retsgrundlaget bidrager til forfølgelse af målene for
Fællesskabets politik på miljøområdet som anført i traktaten: bevarelse, beskyttelse og forbedring afmiljøkvaliteten, beskyttelse af menneskers sundhed, en forsigtig og rationel udnyttelse af naturressour-cerne og fremme på internationalt plan af foranstaltninger til løsning af de lokale, regionale og globale
miljøproblemer
g) »forvaltningsakt«: enhver individuel foranstaltning i henhold til miljølovgivningen, der træffes af fælles-
skabsinstitutioner eller -organer , og som har bindende og eksterne virkninger
h) »administrativ undladelse«: en fællesskabsinstitutions eller et fællesskabsorgans undladelse af at udstede
en forvaltningsakt som defineret i litra g).24.11.2006 C 287 E/170 Den Europæiske Unions Tidende
Onsdag, 18. januar 2006DA
2. Forvaltningsakter og administrative undladelser omfatter ikke fællesskabsinstitutioners eller -organers
foranstaltninger eller undladelser, når dehandler i egenskab af administrativ prøvelsesinstans, f.eks. i medfør
af:
a) traktatens artikel 81, 82, 86 og 87 (konkurrenceregler)
b) traktatens artikel 226 og 228 (traktatbrudssager)
c) traktatens artikel 195 (ombudsmandssager)
d) traktatens artikel 280 (sager ved Det Europæiske Kontor for Bekæmpelse af Svig (OLAF)).
AFSNIT II
ADGANG TIL MILJØOPLYSNINGER
Artikel 3
Anvendelse af forordning (EF) nr. 1049/2001
Forordning (EF) nr. 1049/2001 finder anvendelse på enhver anmodning fremsat af en informationssøgende
om adgang til miljøoplysninger, der er i fællesskabsinstitutioners eller -organers besiddelse, uden forskelsbe-handling på grundlag af statsborgerskab, nationalitet eller bopæl og, for juridiske personers vedkommende,uden forskelsbehandling på grundlag af det sted, hvor de har deres vedtægtsmæssige hjemsted eller detreelle center for deres virksomhed.
Ved anvendelsen af nærværende forordning forstås ved »institutioner« i forordning (EF) nr. 1049/2001
»fællesskabsinstitutioner eller -organer«.
Artikel 4
Indsamling og formidling af miljøoplysninger
1. Fællesskabsinstitutioner og -organer ordner de miljøoplysninger, som er relevante for deres funkti-
oner, og som de er i besiddelse af, på en sådan måde, at oplysningerne aktivt og systematisk kan formidles
til offentligheden, navnlig ved hjælp af computertelekommunikation og/eller elektronisk teknologi, i over-ensstemmelse med artikel 11, stk. 1 og 2, og artikel 12 i forordning (EF) nr. 1049/2001. De sikrer, at dissemiljøoplysninger gradvis stilles til rådighed i elektroniske databaser, som er let tilgængelige for offentlig-heden gennem offentlige telekommunikationsnet. I dette øjemed lægger de de miljøoplysninger, de er i
besiddelse af, ud på databaser og udstyrer disse med søgeværktøjer og andre former for software, der kan
hjælpe offentligheden med at finde de ønskede oplysninger.
De oplysninger, der stilles til rådighed ved hjælp af computertelekommunikation og/eller elektronisk tekno-
logi, omfatter ikke nødvendigvis oplysninger, der er indsamlet før denne forordnings ikrafttræden,
medmindre de allerede er til rådighed i elektronisk form. Hvis dette ikke er tilfældet, angives det klart,
hvor og hvordan disse oplysninger kan findes.
Fællesskabsinstitutioner og -organer træffer alle rimelige foranstaltninger for at vedligeholde miljøoplys-
ninger, som de er i besiddelse af, i en form eller et format, som er let at reproducere og let tilgængelig via
computertelekommunikation eller andre elektroniske medier.
2. De miljøoplysninger, som skal stilles til rådighed og formidles, ajourføres i relevant omfang. Ud over
de dokumenter, der er omhandlet i artikel 12, stk. 2 og 3, og i artikel 13, stk. 1 og 2, i forordning (EF)
nr. 1049/2001, omfatter databaserne eller registrene følgende:
a) internationale traktater, konventioner eller aftaler og fællesskabslovgivning om eller vedrørende miljøet
samt politikker, planer og programmer på miljøområdet24.11.2006 C 287 E/171 Den Europæiske Unions Tidende
Onsdag, 18. januar 2006DA
b) statusrapporter om implementeringen af de i litra a) omhandlede tekster, når de er udarbejdet eller
opbevares i elektronisk form af fællesskabsinstitutioner eller -organer
c) status over udviklingen i procedurer for overtrædelse af fællesskabslovgivningen
d)rapporter om miljøets tilstand som omhandlet i stk. 4
e)data eller oversigter over data fra overvågning af aktiviteter, der påvirker eller vil kunne påvirke miljøet
f)tilladelser, som kan have væsentlig indvirkning på miljøet, og miljøaftaler eller en henvisning til det sted,
hvor oplysningerne kan rekvireres eller findes
g)miljøkonsekvens- og risikovurderinger vedrørende miljøelementer eller en henvisning til det sted, hvor
oplysningerne kan rekvireres eller findes.
3. Fællesskabsinstitutioner og -organer kan, hvor det er hensigtsmæssigt, opfylde kravene i stk. 1 og 2
ved at oprette link til internetsider, hvor oplysningerne kan findes.
4. Kommissionen sørger for, at der med jævne mellemrum, der ikke overstiger fire år, offentliggøres og
udsendes en rapport om miljøets tilstand, som indeholder oplysninger om miljøkvaliteten og belastningenaf miljøet.
Artikel 5
Miljøoplysningernes kvalitet
1. Fællesskabsinstitutioner og -organer sikrer så vidt muligt, at alle oplysninger, der indsamles af dem
eller på deres vegne , er ajourførte, nøjagtige og sammenlignelige.
2. Fællesskabsinstitutioner og -organer skal, hvis der anmodes om det, underrette den informations-
søgende om, hvor vedkommende kan finde oplysninger om de målingsmetoder — herunder fremgangsmå-derne for analyser, prøveudtagninger og forbehandling af prøver — der er anvendt ved tilvejebringelsen af
oplysningerne, hvis sådanne oplysninger er til rådighed. Alternativt kan de henvise til den anvendte stan-
dardprocedure.
Artikel 6
Anvendelse af undtagelser for så vidt angår anmodninger om adgang
til miljøoplysninger
1. Fællesskabsinstitutioner og -organer kan kun afslå adgang til miljøoplysninger eller beslutte ikke
at formidle miljøoplysninger i medfør af en af de undtagelser, der er nævnt i artikel 4 i direktiv2003/4/EF eller stk. 2 i denne artikel.
2. Ud over i de tilfælde, der er fastsat i artikel 4 i forordning (EF) nr. 1049/2001, kan fællesskabsinstitu-
tioner og -organer afslå adgang til miljøoplysninger, såfremt udbredelsen af oplysningerne vil kunne have
en ugunstig indvirkning på beskyttelsen af det miljø, oplysningerne vedrører, som f.eks. ynglesteder for
sjældne arter.24.11.2006 C 287 E/172 Den Europæiske Unions Tidende
Onsdag, 18. januar 2006DA
Artikel 7
Anmodninger om adgang til miljøoplysninger, som ikke er i en
fællesskabsinstitutions eller et fællesskabsorgans besiddelse
Modtager fællesskabsinstitutioner eller -organer en anmodning om adgang til miljøoplysninger, som ikke er
i deres besiddelse, oplyser de hurtigst muligt , og senest inden 15 arbejdsdage, den informationssøgende
om, hvilken fællesskabsinstitution eller hvilket fællesskabsorgan eller hvilken offentlig myndighed som
omhandlet i direktiv 2003/4/EF den pågældende efter deres mening kan rette henvendelse til for at få
adgang til de ønskede oplysninger, eller de videresender anmodningen til vedkommende fællesskabsinstitu-tion, fællesskabsorgan eller offentlige myndighed og underretter den informationssøgende herom.
Artikel 8
Gebyrer
De fællesskabsinstitutioner og -organer, der ikke er omfattet af forordning (EF) nr. 1049/2001, kan i
tilfælde, hvor nævnte forordnings artikel 10 ikke finder anvendelse, kræve et rimeligt gebyr for at udle-
vere oplysninger. En liste over gebyrer offentliggøres og stilles til de informationssøgendes rådighedmed oplysninger om, i hvilke tilfælde gebyrer kan opkræves eller frafaldes, samt hvornår udlevering afoplysninger er betinget af forudbetaling af et sådant gebyr.
Artikel 9
Samarbejde
I tilfælde af en overhængende trussel mod menneskers sundhed og liv eller mod miljøet, uanset om den
skyldes menneskelige aktiviteter eller naturlige årsager, samarbejder fællesskabsinstitutioner og -organer påanmodning af offentlige myndigheder som omhandlet i direktiv 2003/4/EF med og bistår disse offentligemyndigheder, så de straks og uden ophold til den del af offentligheden, der kan blive berørt af truslen, kanudsende alle miljøoplysninger, der kan sætte den i stand til at træffe forholdsregler, der kan forebygge eller
begrænse følgerne af truslen mest muligt , såfremt disse oplysninger er i fællesskabsinstitutionernes eller
-organernes og/eller de pågældende offentlige myndigheders besiddelse eller opbevares for dem.
Anvendelsen af stk. 1 berører ikke særlige forpligtelser i medfør af fællesskabslovgivningen, særlig beslut-
ning nr. 2119/98/EF og afgørelse nr. 1786/2002/EF.
AFSNIT III
OFFENTLIG DELTAGELSE I FORBINDELSE MED PLANER,
PROGRAMMER OG POLITIKKER PÅ MILJØOMRÅDET
Artikel 10
1. Ved udarbejdelse, ændring eller revision af en plan, et program eller en politik, der vedrører
miljøet, informerer fællesskabsinstitutionerne og -organerne offentligheden herom, enten ved offentligbekendtgørelse eller på anden passende måde, f.eks. via elektroniske medier. Oplysningerne skal omfatte
udkastet til forslaget og miljøoplysningerne eller en evaluering af planen, programmet eller politikken,
der er ved at blive udarbejdet, ændret eller revideret, hvis sådanne foreligger.24.11.2006 C 287 E/173 Den Europæiske Unions Tidende
Onsdag, 18. januar 2006DA
2. De fællesskabsinstitutioner eller -organer, der udarbejder, ændrer eller reviderer planen,
programmet, eller politikken, der vedrører miljøet, informerer offentligheden om de praktiske
muligheder for dens deltagelse, samt især om hvilken administrativ enhed i fællesskabsinstitutioneneller -organet, hvorfra alle relevante oplysninger kan indhentes, eller hvortil kommentarer og spørgsmålkan rettes, samt tidsplanen for indgivelse af kommentarer.
3. Fællesskabsinstitutionerne og -organerne træffer praktiske foranstaltninger, der gør det muligt for
offentligheden at fremsætte kommentarer og udtalelser tidligt i processen, inden der træffes nogen
afgørelse om planen, programmet eller politikken. Afhængigt af arten af planen, programmet eller poli-tikken gives offentligheden mulighed for at fremsætte kommentarer i de forskellige faser af udarbej-delsen, ændringen eller revisionen heraf.
Sådanne praktiske foranstaltninger skal, for de forskellige faser, omfatte rimelige tidsfrister, der giver
tilstrækkelig tid til at informere offentligheden og til, at offentligheden kan forberede sig på og opnåreel deltagelse under hele miljøbeslutningsprocessen. Som hovedregel fastsættes der i forbindelse med enskriftlig høring om en plan, et program eller en politik, der vedrører miljøet, en tidsfrist på otte ugerfor modtagelse af kommentarer. Når der organiseres møder eller høringer, gives der meddelelse herommindst otte uger forinden. Fristerne kan afkortes i forbindelse med hastesager eller i de tilfælde, hvor
offentligheden allerede har haft mulighed for at kommentere planen, programmet eller politikken.
Artikel 11
Resultater af offentlighedens deltagelse
Når der træffes afgørelse om planen, programmet eller politikken, der vedrører miljøet, tager fælles-
skabsinstitutionerne og -organerne behørigt hensyn til resultaterne af den offentlige høringsproces.
Fællesskabsinstitutionerne og -organerne informerer offentligheden om planen, programmet eller
politikken, herunder disses ordlyd, samt begrundelserne for og overvejelserne ved afgørelsen, herunder
oplysninger om den offentlige høringsproces.
AFSNIT IV
INTERN PRØVELSE OG ADGANG TIL KLAGE OG DOMSTOLSPRØVELSE
Artikel 12
Anmodning om intern prøvelse af forvaltningsakter
1. Enhver ikke-statslig organisation, der opfylder kriterierne i artikel 13 , kan indgive anmodning om
intern prøvelse til den fællesskabsinstitution eller det fællesskabsorgan, som har udstedt en forvaltningsakt i
henhold til miljølovgivningen, eller, i tilfælde af en påstået administrativ undladelse, burde have udstedt ensådan akt.
En sådan anmodning skal indgives skriftligt inden for en frist på højst otte uger efter udstedelsen, medde-
lelsen eller offentliggørelsen af forvaltningsakten, idet det seneste tidspunkt lægges til grund, eller, i tilfælde
af en påstået undladelse, inden otte uger efter det tidspunkt, hvor forvaltningsakten var påkrævet. I anmod-
ningen angives grundene til, at der anmodes om intern prøvelse.24.11.2006 C 287 E/174 Den Europæiske Unions Tidende
Onsdag, 18. januar 2006DA
2. Fællesskabsinstitutionen eller -organet som omhandlet i stk. 1 behandler enhver sådan anmodning,
medmindre den er klart ubegrundet. Institutionen eller organet giver et begrundet skriftligt svar hurtigst
muligt og senest tolv uger efter modtagelsen af anmodningen.
3. Er fællesskabsinstitutionen eller -organet trods den fornødne omhu ikke i stand til at behandle en
anmodning i overensstemmelse med stk. 2, underretter den eller det snarest muligt og senest inden for den
i stk. 2 nævnte frist den ikke-statslige organisation, som har indgivet anmodningen, om grundene til, atden ikke har behandlet denne, og oplyser, hvornår den påregner at gøre det.
Fællesskabsinstitutionen eller -organet behandler dog under alle omstændigheder anmodningen inden for
en frist på 18 uger efter modtagelsen heraf.
Artikel 13
Kriterier for prøvelsesret på fællesskabsplan
1. En ikke-statslig organisation har ret til at indgive anmodning om intern prøvelse i henhold til
artikel 12 , forudsat:
a) at den er en uafhængig , lovlydig juridisk person, der ikke arbejder med gevinst for øje, i henhold til en
medlemsstats nationale lovgivning eller praksis
b) at dens primære erklærede mål er at fremme miljøbeskyttelse inden for rammerne af miljølovgivningen
og/eller fremme bæredygtig udvikling
c) at den har eksisteret i mere end to år og aktivt forfølger sit mål som omhandlet i litra b)
d) at genstanden for anmodningen om intern prøvelse er omfattet af organisationens mål og aktiviteter.
2. Kommissionen vedtager de bestemmelser, der er nødvendige for at sikre en gennemsigtig og konse-
kvent anvendelse af de kriterier, der er anført i stk. 1.
Artikel 14
Sagsanlæg ved Domstolen
1. En ikke-statslig organisation, som har indgivet anmodning om intern prøvelse i henhold til artikel 12 ,
kan anlægge sag ved Domstolen i overensstemmelse med de relevante bestemmelser i traktaten.
2. Undlader fællesskabsinstitutionen eller -organet at handle i overensstemmelse med artikel 12 , stk. 2 eller
3, kan den ikke-statslige organisation anlægge sag ved Domstolen i overensstemmelse med de relevantebestemmelser i traktaten.
AFSNIT V
AFSLUTTENDE BESTEMMELSER
Artikel 15
Gennemførelsesforanstaltninger
Fællesskabsinstitutionerne og -organerne tilpasser om nødvendigt deres forretningsorden til denne forord-
ning. Disse tilpasninger har virkning fra … (*).24.11.2006 C 287 E/175 Den Europæiske Unions Tidende
Onsdag, 18. januar 2006DA
(*)Datoen for denne forordnings ikrafttræden .
Artikel 16
Ikrafttræden
Denne forordning træder i kraft på tredjedagen efter offentliggørelsen i Den Europæiske Unions Tidende .
Den anvendes fra … (*).
Denne forordning er bindende i alle enkeltheder og gælder umiddelbart i hver medlemsstat.
Udfærdiget i …, den …
På Europa-Parlamentets vegne
FormandPå Rådets vegne
Formand
(*)Tre måneder efter datoen for denne forordnings ikrafttræden.
P6_TA(2006)0017
Afghanistan
Europa-Parlamentets beslutning om Afghanistan
Europa-Parlamentet,
— der henviser til sine tidligere beslutninger om Afghanistan,
— der henviser til, at det nye parlament i Afghanistan holdt sit åbningsmøde den 19. december 2005 efter
valgene den 18. september 2005,
— der henviser til, at den proces, som blev indledt med Bonn-aftalen af 5. december 2001, de facto er
afsluttet med valget af en nationalforsamling,
— der henviser til, at der er i samtlige 34 provinser landet over er valgt et provinsråd,
— der henviser til fælleserklæringen EU-Afghanistan (»Committing to a new EU-Afghan Partnership«), som
blev underskrevet i Strasbourg den 16. november 2005,
— der henviser til den internationale konference i London, som indledes den 31. januar 2006 med henblik
på indgåelse af en post-Bonn-Afghanistanaftale om det internationale samfunds støtte i forbindelse med
de udfordringer med hensyn til sikkerhed, god forvaltning og udvikling, som Afghanistan er stillet over
for,
— der henviser til forretningsordenens artikel 103, stk. 4,
A. der henviser til, at vedtagelsen af en ny forfatning i januar 2004, præsidentvalget i oktober 2004 og
provinsvalget i september 2005, som blev afholdt med deltagelse af millioner af registrerede vælgere,har været vigtige trin i en overgangsproces, hvor der skal etableres mere repræsentative og demokra-
tiske institutioner, og derved bidrager til at skabe en fredelig og bæredygtig fremtid for Afghanistan
efter 25 år med konflikter og undertrykkelse,24.11.2006 C 287 E/176 Den Europæiske Unions Tidende
Onsdag, 18. januar 2006DA